b'\n_START_ARTICLE_\nTopni\xc5\xa1ka voja\xc5\xa1nica, Ljubljana\n_START_PARAGRAPH_\nTopni\xc5\xa1ka voja\xc5\xa1nica je nekdanja voja\xc5\xa1nica v Ljubljani, ki se je nahajala na podro\xc4\x8dju dana\xc5\xa1njega Be\xc5\xbeigrajskega dvora (med Dunajsko in Peri\xc4\x8devo cesto)._NEWLINE_Zgrajena je bila leta 1860 v \xc4\x8dasu Avstrijskega cesarstva in dobila ime po tam nastanjeni artilerijski enoti; pri tem je zanimivo, da je bila sprva v zasebni lasti in je \xc5\xa1ele leta 1928 pre\xc5\xa1la v mestno oz. dr\xc5\xbeavno last. Po ljubljanskem potresu leta 1895 so voja\xc5\xa1nico temeljito prezidali in ponovno usposobili za bivanje. V voja\xc5\xa1ki uporabi je bila vse do osamosvojitve Slovenije; v \xc4\x8dasu SFRJ je imela ime Voja\xc5\xa1nica Ljubo \xc5\xa0ercer._NEWLINE_V letih 1994\xe2\x88\x921996 so voja\xc5\xa1nico podrli in zgradili Poslovno stanovanjsko sosesko Be\xc5\xbeigrajski dvor._NEWLINE_Ulica, severno od soseske, \xc5\xa1e danes nosi poimenovanje po nekdanji voja\xc5\xa1nici.'